Tužilac zatražio zabranu "Obraza" i "1389"
Tužilac je procenio da pripadnici tih organizacija šire mržnju prema neistomišljenicima, ksenofobiju, homofobiju i zalažu se za proteri
Nakon, sad već starog zahteva za zabranu pokreta Nacionalni stroj, kao neonacističke organizacije, republički javni tužilac, Slobodan Radovanović, podneo je danas zahtev Ustavnom sudu Srbije za zabranu još dve organizacije – Obraz i 1389, jer procenjeno da njeni pripadnici šire mržnju prema neistomišljenicima, ksenofobiju, homofobiju i zalažu se za proterivanje ljudi koji nisu iste vere i nacije kao oni: “One se deklarišu kao političke organizacije, njihovo delovanje na terenu je usmereno na ugrožavane Ustavom i međunarodnim konvencija-ma zagarantovanih ljudskih prava. To je i osnovni razlog zašto podnosim ovaj zahtev.” A kako je objasnila predsednica Ustavnog suda, Bosa Nenadić, zbog svega što se događalo prethodnih dana – sud će razmatrati predmet po hitnom postup-ku, tako da treba očekivati da će već na sednici u četvrtak biti određen su-dija izvestilac, koji, s obzirom da predlog podnosi ovlašćeni predlagač, može odmah preduzimati određene radnje: ”To sve treba pred sudom da bude izanaliziranom, utvrđeni dokazi koji potvrđuju takvo delovanje. Mora biti organizovana javna rasprava – da se čuju i navodi onih državnih organa koji traže zabranu rada, ali i organizacija o čijem se radu odlučuje. I tek kada se sprovede i ta faza onda Ustavni sud donosi svoju odluku. Kako je objasnila predsednica Ustavnog suda, postoje tri osnova po kome neka organizacija može biti zabranjena - njeno delovanje mora biti usmereno na nasilno rušenje ustavnog poretka, ugrožavanje ljudskih sloboda i prava ili širenje rasne i verske mržnje i netrpeljivosti.